Diari Oficial de la Generalitat Valenciana


Sumari del DOGV 7234, del 14-03-2014 (2014/2081)

Notificació de la sentència dictada en el procediment ordinari número 541/2008.
-------------------------------------------------------------------------------

### Dades del document

Número de DOGV
:   7234

Data del DOGV
:   14-03-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/2081


Organisme emissor
:   Jutjat d'Instrucció Número 1 de Gandia

Tipus de document
:   Edicte

Notificació de la sentència dictada en el procediment ordinari número 541/2008. [2014/2081]  
En este procediment ordinari número 541/2008, seguit a instàncies de Mariluz González Cano i Luis Miguel García Arribas contra Playa Bali II, SL, i en nom seu el seu administrador Miguel Guerra Álvarez, Juan Llorca Vila i José A. Vello Todolí, s'ha dictat la sentència que, literalment, diu així:  
  
«Sentència número 8/2013  
Gandia, 25 de novembre de 2013  
Cristian Mann Haeger, magistrat jutge del Jutjat d'Instrucció número 1 d'esta ciutat i partit, en nom del rei i en l'exercici de les facultats jurisdiccionals que li atorga la Constitució, he vist estes actuacions de juí ordinari amb el número 541/2008, sobre reclamació de defectes constructius, seguides pel procurador Valerio Máximo Peiró Vercher, en nom i representació de Mariluz González Cano i Luis Miguel García Arribas, assistits del lletrat Javier Cabanilles Cabanilles, contra la promotora i constructora Playa Bali II, SL, declarada en rebel·lia, contra l'arquitecte tècnic José Antonio Vello Todolí, representat per la procuradora Yolanda Benimeli Soria i assistit del lletrat Jesús Fuster Monzó, i contra l'arquitecte superior Juan Llorca Vila, representat per la procuradora Dolores Sirvent Escoda i assistit per la lletrada Rosario G. Cervera Samper, dicta esta resolució.  
  
Antecedents de fet  
Primer. La meritada representació de la demandant va formular, l'11 de juliol de 2008, demanda de juí ordinari d'acord amb les prescripcions legals en què, després d'al·legar els fets i els fonaments de dret que va considerar oportuns, va sol·licitar que es dictara sentència en els termes del suplique de l'escrit de demanda i que, a fi de ser el més breu possible, es dóna per reproduït.  
Segon. Una vegada admesa a tràmit la demanda per interlocutòria de data 9 de desembre de 2008, es va disposar traslladar esta als demandats perquè contestaren en el termini de 20 dies, la qual cosa va verificar la representació de l'arquitecte tècnic José Antonio Vello Todolí el 9 de març de 2009 i la representació processal de l'arquitecte superior Juan Llorca Vila el 26 de maig de 2009, sent declarada en situació de rebel·lia processal la promotora constructora demandada Playa Bali II, SL, en virtut de providència de data 6 de setembre de 2011, i es disposa, així mateix, en l'esmentat previst convocar les parts per al 10 de febrer de 2012, per a realització de l'audiència prèvia al juí, en la qual es resoldria sobre qualsevol circumstància que puga impedir la vàlida prossecució del procés: falta de capacitat dels litigants, cosa jutjada o litispendència, falta a causa de litisconsorci, inadequació del procediment i defecte legal en la manera de proposar la demanda.  
Al comparéixer, per la part demandant, el procurador Valerio Máximo Peiró Vercher i el lletrat Javier Cabanilles Cabanilles, i, per la part demandada, la procuradora Yolanda Benimeli Soria i el lletrat Jesús Fuster Monzó, pel demandat José Antonio Vello Todolí, i la procuradora Dolores Sirvent Escoda i la lletrada Rosario G. Cervera Samper, pel demandat Juan Llorca Vila, i no existir ni conformitat en els fets ni en els fonaments de dret, a instància de totes les parts es va interessar la prossecució de l'audiència prèvia als efectes de proposar, com a mitjans probatoris, els ressenyats en l'acta d'audiència prèvia i en el suport informàtic, i que per raons d'economia processal es donen per reproduïts.  
Havent-se acordat per este tribunal unipersonal la prossecució de l'audiència prèvia, es van admetre tots els mitjans probatoris proposats per ser pertinents i necessaris, i, es dóna continuació per conclosa l'audiència, es va citar les parts per al juí, el qual va tindre lloc finalment després de diverses suspensions instades per les parts el 22 de novembre de 2013, i en el qual es van practicar les proves proposades i admeses, després d'això, oralment i per ordre, les parts, per mitjà dels seus lletrats, van fer un resum de les proves practicades, i es van ratificar en els fets i fonaments de dret al·legats en els seus respectius escrits de demanda i contestació, i es va demanar que es dicte sentència d'acord amb les demandes dels referits escrits, quedant les actuacions per a dictar sentència amb data 25 de novembre de 2013.  
Tercer. En la tramitació d'este procediment s'han observat les prescripcions legals.  
Dispositiva  
Estime íntegrament la demanda de juí ordinari formulada pel procurador Valerio Máximo Peiró Vercher, en nom i representació de Mariluz González Cano i Luis Miguel García Arribas, contra la promotora constructora Playa Bali II, SL, contra l'arquitecte tècnic demandat, José Antonio Vello Todolí, i contra l'arquitecte superior demandat, Juan Llorca Vila, i condemne solidàriament els demandats a reparar a costa seua els danys existents en les vivendes dels demandants descrits en el fonament de dret primer de la present resolució judicial, efectuant les obres de reparació necessàries per a esmenar estos danys, amb la imposició expressa als demandats de les costes processals produïdes en este procediment a la demandant.  
  
Contra esta resolució es pot interposar un recurs d'apel·lació davant la Audiència Provincial de València. El recurs s'ha de preparar mitjançant un escrit que cal presentar en este jutjat en el termini de cinc dies, comptador a partir de l'endemà de la notificació d'esta resolució. Per a la interposició del recurs d'apel·lació serà necessària la consignació com a depòsit de 50 euros, que hauran de ser consignats en el compte de depòsits i consignacions d'este jutjat.  
  
Esta és la meua sentència, que pronuncie, mane i firme.  
Publicació. L'anterior sentència, va ser llegida i publicada pel jutge que la va dictar, en el dia de la data, mentres celebrava audiència pública i en veu alta. En done fe.»  
  
I atés que el demandat, Playa Bali II, SL, i en nom seu el seu administrador Miguel Guerra Álvarez, Juan Llorca Vila i José A. Vello Todolí, es troba en parador desconegut, expedisc este edicte a fi que li valga de notificació de forma deguda.  
  
Gandia, 7 de març de 2014.- La secretària judicial: Dolores Sabater Collado.